کاناډائې جنرال وائې، طالبان باید اخری حد ته راوستل شی
کاناډائې جنرال چې پدی وروستیو وختو کې ئې په افغانستان کې د کاناډائې قواو قوماندانی ختم کړیده، د افغانستان په باره کې د اوباما د حکومت ن
دغه کاناډائې صاحب منصب ددوه زره اتم کال دمی دمیاشتی نه دروان کال تر فبروری دمیاشتی پوری په افغانستان کې دکاناډائې عسکرو قومانده په غاړه لرله. برید جنرال ډینس تامپسن د امریکا غږسره په تلیفونی مرکه کې دافغانستان لپاره دامریکا نوی سټراټیجی ته چې پدی وروستیو وختو کې ئې اعلان کړه دهغه څه خصوصیت ورکړل چې دی ورته د ډاکټر امر وائې. په افغانستان کې د کاناډا تقریبآ دری زره دری سوه عسکراو دهوائې قوا افراد شته چې دامریکا ئې عسکرو لسمه برخه کیږی چې اوس ئې شمیر تقریبآ ٣٨ زرو تنوته رسیږی اودکندهار په ولایت کې دیره دی. ددوه زره دویم کال نه راپدی خوا په افغانستان کې دکاناډا څه دپاسه سل تنه عسکر وژل شویدی. د اوباما حکومت غواړی چې افغانستان ته ٢١ زره اضافی عسکر ولیږی چې دا به په کندهارکې دکاناډائې عسکرو سره یوځای شی.دوی به لږترلږه په لومړی سر کې د کاناډائې قوماندان دقوماندی لاندی گډ عملیات کوی. جنرال تامپسن وائې، دعسکرو زیاتوالی ته به هرکلی وویل شی ځکه چې دکاناډا دعسکرو شمیر دومره زیات نه دی چې سیمېونیسی او وی ساتی. په داسی شرائطو کې به دسیمی خلک دطالبانونه نه ویریږی چې مخالفت ئې وکړی. مگر دکاناډایانو هرکلی ښائې چې دکندهار دخلکو په آینه کې ونه لیدل شی . په دغه ولایت کې طالبان فعال دی. په دوه زره شپږم کال کې طالبانو د کندهار دښار دنیولو کوښښ کړی وو. جنرال تامپسن وائې، د کاناډائې قواو سره په ځینو سیمو کې محلی همکاریښه ده او په ځینو نورو سیمو کې کمه ده. جنرال تامپسن وائې، په افغانستان کې هدف باید دا وی چې یاغیان کمزوری او یوې څنډی ته ایسار کړی، نه داچې دوی ته په نظامی توگه ماتی ورکړل شی. د امریکا دنوی سټراټیجی یو مهم اړخ دا دی چې دکابل دحکومت دهغو کوښښونو ملاتړکوی چې غواړی دسخت گیرو طالبانونه اعتدال غوښتونکی طالبان بیل کړی او دوی په سیاسی جریان کې شامل کړی. جنرال تامپسن څرگنده کړه چې دکندهار والی چې داسی واقع شویده چې پخوا ئې په کاناډا کې داوسیدو اجازه لرله ، غواړی ، جرگه دی راوبلل شی چې په سیمه ایزو ستونزو باندی خبری وکړی. افغانستان ته دکاناډا دعسکرو لیږل دکاناډیانو ترمنځ دیو څه ناارامی سبب شویدی چې په داسی حال کې چې یو کال پخوا په رسمی سروی کې منل شوی وه. کاناډا غواړی چې په دوه زره یولسم کال کې لږترلږه دخپلو عسکرو په ایستلو به پیل وکړی. جمهور رئیس براک اوباما دناټو دمشرانو دعالی غونډی په وخت کې کوښښ کاوه چې دناټو دغړو هیوادونو وعده لاس ته راوړی چې افغانستان ته نور عسکر واستوی. مگر د کاناډا صدر اعظم سټیفن هارپر د امریکا تلویزنی شبکی ( فاکس نیوز) ته وویل، جمهور رئیس اوباما کاناډا ته د خپل تازه سفر په وخت کې له کاناډانه ونه غوښتل چې په افغانستان کې دخپلو عسکرو موده وغزوی.